Ekilex võimaldab märkida termini juurde selle usaldusväärsust. Usaldusväärsust märkides saab osutada näiteks sellele, kui kindel on komisjon selles, et lisatud termin on sobilik või tegelikult kasutusel. Kui termin on leitud näiteks vaid ühest (küsitavast) allikast, ent ei tundu esinevat mujal, võib selle juurde märkida madalama usaldusväärsushinnangu kui laiemalt levinud või komisjoni kinnitatud terminitele.
Usaldusväärsushinnanguid on viis (0 – madalaim, 5 – kõrgeim). Teha saab ka valiku "määramata".
1. Usaldusväärsushinnangut saab lisada termini kõrval olevast plussmärgist.
2. Rippmenüüst tuleks valida "Ilmiku usaldusväärsus" ning seejärel numbrite seast valik teha.
3. Termini usaldusväärsushinnangut kuvatakse Ekilexis tähekestega.